**ПРВИ РАЗРЕД 26. 05. 2020.**

**Предмет: МАТЕМАТИКА**

**Наставна јединица**: **Тачка и линија. Дуж ( систематизација )**

( **НАПОМЕНА**: Пратећи садржаје на РТС2 наставили сте са обнављањем, утврђивањем и систематизацијом наставних садржаја из математике. Подсетили сте се: какве линије могу бити; да се праве линије цртају помоћу лењира; како настаје тачка (место где се линије секу); како се тачке обележавају (великим штампаним словима ); шта је дуж (део праве линије ограничен двема тачкама); како се обележава дуж (крајње тачке дужи обележавају се великим штампаним словима); пребрајање дужи. Написали сте радни наслов часа у свеске. Потом сте заједно са учитељем решавали занимљиве задатке.

**Домаћи задатак :**

**\***Урадити домаћи задатак који је дао учитељ (цртање авиона помоћу правих линија –дужи ) .  
**\***У уџбенику на стр. 54. урадите 15, 16. и 17 . задатак.

**Предмет:**  **СРПСКИ ЈЕЗИК**

**Наставна јединица:** **Употреба великог слова ( утврђивање )**

( **НАПОМЕНА**: Пратећи садржаје на РТС2 подсетили сте се да великим словом пишемо: имена презимена и надимке људи ; посебна имена животиња ; имена градова, села, река, планина ; називе школа... Написали сте у свесци радни наслов часа. Потом сте примењивали научена правописна правила у задацима које је дала учитељица(Напиши правилно ; Игра меморије; Занимљива географија; Допуњавање реченица; Спајалице). На крају часа одиграли сте КВИЗ.)

**Домаћи задатак:**

\*Напишите реченице у којима ћете употребити велико слово у писању имена, презимена и надимака ; имена љубимаца; назива градова, села, река, планина; назива школе.

**Предмет: СВЕТ ОКО НАС**

**Наставна јединица:** **Употреба материјала ( обрада )**

( **НАПОМЕНА**: Пратећи садржаје на РТС2 обновили сте наставне садржаје о Дечјим правима и  
 обавезама.)

Читањем наставних садржаја из уџбеника и гледањем презентација које сте добили сазнали сте шта су материјали, да је извршена подела материјала на природне и вештачке и упознали сте неке од особина које материјали могу имати (тврди, меки, глатки, храпави, провиди, непровидни.. ). Стечена знања применили сте када сте радили домаће задатке. На данашњем часу упознаћемо за шта се све материјали употребљавају – користе.

**Задатак:**

\*Прочитајте лекцију **Употреба материјала** у уџбенику, стр. 44 .

\*Погледајте **презентацију Употреба материјала** коју сте добили у прилогу.

**Запис у свесци :**

**Употреба материјала**

\*Од различитих материјала могу се правити разни предмети. Различити материјали користе се приликом изградње грађевина.

\*На стр.44. у уџбенику урадите дати задатак.